12怪盜|Anson Lo孖Frankie謝票 離港在即感不捨:好似long D咁
《12怪盜》喺旺角嘅謝票小分隊有Anson Lo 和Frankie,票房衝破1500萬,兩位怪盜都心情大好,仲多謝大家嘅支持。
有粉絲問到如果電影場景換成盜墓或者深海,兩位怪盜需要咩技能,一講到海,神徒即時聯想到Anson Lo最怕嘅魚,不過教主就話深海唔會有金魚出現,而小時候亦養過咸水魚、海星,仲自封為養魚專家,十分好笑。「如果要盜海的話我OK,因為我識游水,又唔怕曬黑。」Frankie仲話如果成事的話,怪盜Jer嘅便裝技能似係發揮唔到,但Anson Lo就話佢可以便裝成鯊魚或者美人魚。
Anson Lo昨日以黑色襯衫謝票,且心口大開,但今日以黑色衛衣上陣,佢解釋係因為天氣比較凍。問到連續謝票多日,會否有少許不捨,教主話:「會,因為都要三星期後再見大家,有long D啲感覺。」